Yhdysvaltain ja Meksikon rajaseutua New Mexikon ja Ciudad Juárezin välillä.

Yhdysvaltain ja Meksikon rajaseutua New Mexikon ja Ciudad Juárezin välillä. Alejando Bringas / EPA

Meksiko aikoo arvioida uudelleen kaikki yhteistyön muodot Yhdysvaltain kanssa. Arvioinnissa harkitaan esimerkiksi rajaturvallisuuteen, kauppaan ja huumeiden vastaiseen taisteluun liittyvän yhteistyön jatkoa.

Maassa ollaan tyytymättömiä naapurin asenteeseen meksikolaisia ja Meksikoa kohtaan. Viimeisimmäksi presidentti Donald Trump on määrännyt kansalliskaartin joukkoja Meksikon rajalle huumeiden salakuljetuksen ja laittoman maahanmuuton estämiseksi.

Meksikon ulkoministeri Luis Videgaray sanoi, että mitään päätöksiä mahdollisista toimista ei ole vielä tehty, mutta maan johdon on nyt toimittava poliitikkojen ja kansan asettaman paineen johdosta.

Lähteet: Reuters, AP, AFP